CELEX: C2006/294/119
Language: et
Date: 2006-12-02 00:00:00
Title: Kohtuasi T-275/06: 4. oktoobril 2006 esitatud hagi — Omya versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/59
            
         4. oktoobril 2006 esitatud hagi — Omya versus komisjon
   (Kohtuasi T-275/06)
   (2006/C 294/119)
   Kohtumenetluse keel: inglise
   Pooled
   
      Hageja: Omya AG (Oftringen, Šveits) (esindajad: barrister J. Flynn ja solicitor C. Ahlborn)
   
      Kostja: Euroopa Ühenduste Komisjon
   Hageja nõuded
   
               —
            
            
               […] seega palub Omya Euroopa Kohtul tühistada asjaomane otsus ja mõista Omya kohtukulud välja komisjonilt.
            
         Väited ja peamised argumendid
   Hageja palub tühistada komisjoni 19. juuli 2006. aasta otsus nr K(2006) 3163 lõplik koondumise juhtumis nr COMP/M.3796, milles komisjon kuulutas ühisturu ja Euroopa Majanduspiirkonna lepinguga kokkusobivaks kaltsiumkarbonaati tootva ettevõtte kontsernilt J.M. Huber ülevõtmise hageja poolt. Komisjon kehtestas lisaks teatavad tingimused ja kohustused, mida hageja peab täitma.
   Hageja väidab esiteks, et komisjoni tõstatatud konkurentsiprobleemid on alusetud, ning teiseks, et hageja suhtes tegelikult kehtestatud meetmed ei ole asjakohased, komisjoni tuvastatud eelnimetatud probleemid neid ei õigusta ning need meetmed ei ole võimelised kutsuma esile seda mõju, millele komisjon tugineb.
   Hageja esitab oma hagi toetuseks kolm väidet.
   Esiteks väidab hageja, et komisjon tegi ilmse vea järeldades, et asjaomane tehing takistaks tõhusat konkurentsi oluliselt.
   Teiseks väidab hageja, et komisjon tegi ilmse hindamisvea ning rikkus Kuusankoski käitise müümise kohustuse kehtestamisel proportsionaalsuse põhimõtet.
   Kolmandaks väidab hageja, et komisjon olulisi menetlusnorme, kuna ta ei hinnanud nõuetekohaselt neid tõendeid, mis olid toimikusse lisatud, ega võimaldanud hagejale ligipääsu kõigile asjakohastele dokumentidele, millega rikkus hageja kaitseõigust.